wickkiey/tamil-wikipedia-markdown huggingface dataset:
# புனித செபஸ்தியார் திருத்தலம், பாபநாசம்


**பாபநாசம் புனித செபஸ்தியார் திருத்தலம்** (*Shrine of St. Sebastian, Papanasam*) தஞ்சாவூர் மாவட்டம், பாபநாசம் நகரின் மையப்பகுதியில் அமைந்துள்ள ஒரு கிறித்தவத் தேவாலயம் ஆகும். நூற்றாண்டு விழா கொண்டாடிய இத்திருத்தலம் பல சிறப்புகளை கொண்டதாகும். சாதி, மத வேறுபாடின்றி இவ்வூர் மக்களின் புனிதராகவும் பாதுகாவலராகவும் செபஸ்தியார் விளங்குகின்றார்.  

## மறை மாவட்டம்
இந்த திருத்தலம் கும்பகோணம் மறை மாவட்டத்தோடு இணைந்தது. இத்திருத்தலம் நூற்றாண்டு கொண்டாடிய சக்தி வாய்த்த புனித தளமாகும். கிறிஸ்தவ பங்கு தேவாலயத்தில் அருட்தந்தை. க. கோஸ்மான் ஆரோக்கியராஜ் அவர்கள் தற்போது மறை பணியில் இருக்கிறார்கள்.  

## திருத்தல வரலாறு
இத்திருத்தலம் மேற்குப் பார்த்து அமைந்துள்ளது. இத்திருத்தலத்தின் முதல் பங்கு தந்தையாக 1933ம் ஆண்டு. ஜே . சி . காப்பன் சுவாமிகள் பொறுப்பேற்றார்.  

## நூற்றாண்டு விழா
1990ம் ஆண்டு திருத்தலத்தின் நூற்றாண்டு விழா கொண்டாடப்பட்டது. 1992ல் கோவில் முழுவதும். புதுப்பிக்கும் பணி அருட்தந்தை மரியதாஸ் அவர்களால் நடைபெற்றது. கோயிலுக்கு பின்புறம் உள்ள அடர்ந்த காடுகளை அகற்றி புனித செபஸ்தியார் மணிமண்டபமும், புனித செபஸ்தியார் கலையரங்கமும் கட்டினார். கோயிலின் உள்ளே வடபுறத்திலும், தென்புறத்திலும் படுக்கை நிலையில் உள்ள செபஸ்தியாருக்கும், நின்று கொண்டிருக்கும் செபஸ்தியாருக்கும் தனித்தனியாக பீடங்கள் அமைத்தார். மர வேலைபாடுகளுடன் தேர் போல் அமைத்து புனிதரின் சுரூபத்தை (சிலை) நிறுவியுள்ளார். மேலும் கேரளாவிலிருந்த கொண்டு வரப்பட்ட முற்றிலும் மரத்தால் செய்யப்பட்ட பழமை வாய்ந்த ஆளுயுர சுரூபத்தை ஆலய வளாகத்தி்ல் வைத்து சிறப்பித்துள்ளார்.  

## திருவிழாவின் சிறப்பு
ஓவ்வொரு ஆண்டும் புனித செபஸ்தியார் ஆண்டு பெருவிழாவானது உயிர்ப்பு ஞாயிறு பண்டிகைக்கு அடுத்து வரும் திங்கள், செவ்வாய், புதன் கிழமைகளில் கொண்டாடப்பட்டு வருகின்றது.  

இந்த திருவிழா மூன்று நாட்கள் சிறப்பாக நடைபெறும். முதல் நாள் மூன்று தேர்களும், அடுத்த நாள் ஐந்து தேர்களும் பாபநாசம் முழுக்க சுற்றி விடியும் பொது ஆலயம் திரும்பும். மூன்றாம் நாள் ஆயர் திருப்பலியுடன் திருவிழா முடியும்.  

திருவிழாவிற்கு அனைத்து ஊர்களில் இருந்தும் சிறப்பு பேருந்து வசதிகள் இருக்கும். தொடர் வண்டிகள் நின்று செல்லும். சிறப்பு கடைதெரு, பொழுது போக்கு விளையாட்டுக்களும் இருக்கும்.  

## பட தொகுப்பு
# தட்டான்குளம்


**தட்டான்குளம்** (ஆங்கிலம்:Thattankulam), இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்டத்தில் இருக்கும் ஒரு ஊர் ஆகும்.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 141&nbsp;மீட்டர் (462&nbsp;அடி) உயரத்தில் இருக்கின்றது.  

## நிர்வாகம்
தட்டான்குளத்தின் நிர்வாகம் தெற்கு நாங்குநேரி ஊராட்சியின் பொறுப்பில் உள்ளது. தட்டான்குளம் தமிழக சட்டமன்றத் தொகுதியான நாங்குநேரி சட்டமன்றத் தொகுதிக்கும் இந்திய பாராளுமன்றத் தொகுதியான திருநெல்வேலி பாராளுமன்றத் தொகுதிக்கும் உட்பட்டது. தமிழகக் காவல் துறையின் நாங்குநேரி காவல் நிலையம் தட்டான்குளத்தில் சட்டம் ஒழுங்கை பராமரிக்கிறது.  

## போக்குவரத்து
நாங்குநேரி – திசையன்விளை செல்லும் மாநில நெடுஞ்சாலை 89 ல் (SH 89) நாங்குநேரியில்ருந்து 4 கி.மீ. தொலைவில் தட்டான்குளம் அமைந்துள்ளது. தட்டான்குளத்திலிருந்து 3 கி.மீ. தொலைவில் உள்ள தேசிய நெடுஞ்சாலை 7 ஐ (NH 7) மாநில நெடுஞ்சாலை 89 மூலம் அடையலாம்.  

தமிழ்நாடு அரசுப் போக்குவரத்துக் கழகம் திருநெல்வேலி - திசையன்விளை தினசரி பேருந்துகளை இயக்குகிறது. தனியார் பேருந்துகளும் திருநெல்வேலி – திசையன்விளை மற்றும் திசையன்விளை - களக்காடு தினசரி பேருந்துகளை இயக்குகிறது. அனைத்து தனியார் பேருந்துகளும் தட்டான்குளத்தில் நின்று செல்லும். திருநெல்வேலி – திசையன்விளை இடைநில்லா பேருந்து தவிர அனைத்து அரசு பேருந்துகளும் தட்டான்குளத்தில் நின்று செல்லும்.  

அருகாமையிலுள்ள நாங்குநேரி ரயில் நிலையம் 4 கி.மீ. தொலைவில் அமைந்துள்ளது. தட்டான்குளத்திலிருந்து திருநெல்வேலி சந்திப்புகள் 35 கி.மீ. (21 மைல்) மற்றும் நாகர்கோவில் சந்திப்பு 50 கி.மீ. (31 மைல்) தொலைவிலும் அமைந்துள்ளது.  

தூத்துக்குடி மாவட்டத்தில் அமைந்துள்ள தூத்துக்குடி விமான நிலையமே, தட்டான்குளத்திற்கு அருகாமையிலுள்ள விமான நிலையம் ஆகும். இது தட்டான்குளத்திலிருந்து 60 கி.மீ. (37 மைல்) தொலைவில் அமைந்துள்ளது. சர்வதேச விமான நிலையங்களான திருவனந்தபுரம் சர்வதேச விமான நிலையம் 190 கி.மீ. (118 மைல்) மற்றும் மதுரை விமான நிலையம் 125 கி.மீ. (77 மைல்) தொலைவில் அமைந்துள்ளன.  

## முக்கிய இடங்கள்
சி. எஸ். ஐ கிறிஸ்துவ ஆலயம், தட்டான்குளம்.  

## ஆதாரங்கள்
# வார்ப்புரு:முதல் கட்டுரையும் தொகுப்பும்

**தமிழ் விக்கிப்பீடியாவில் கட்டுரைகள் எழுதுவதற்கு நன்றி**  

<div>  
**வணக்கம்**, ****!  

தமிழ் விக்கிப்பீடியாவில் கட்டுரைகள் எழுதத் தொடங்கியிருப்பதற்கு என் நன்றியையும் மகிழ்ச்சியையும் தெரிவித்துக் கொள்கிறேன்.  

இதன் மூலம் மாணவர்கள், ஆசிரியர்கள், பொறியாளர்கள், மருத்துவர்கள் என்று பலரும் உள்ள தமிழ் விக்கிப்பீடியர் சமூகத்தில் ஒருவராக இணைந்துள்ளீர்கள். நீங்கள் தொடர்ந்து தமிழ் விக்கிப்பீடியாவில் பங்களிப்பதன் மூலம் தமிழ் விக்கிப்பீடியாவைப் பயன்படுத்தும் பள்ளிச் சிறுவர்கள் உள்ளிட்ட பலருக்கும் உதவியாக இருப்பீர்கள்.  

மக்கள் தொகை அடிப்படையில் தமிழ் உலகளவில் 18வது இடத்தில் இருந்தாலும், விக்கிப்பீடியா கட்டுரைகள் எண்ணிக்கையில் உலகளவில் 61ஆவது இடத்திலேயே உள்ளது. இந்த நிலையை மாற்ற, தமிழில் பல அறிவுச் செல்வங்களைக் கொண்டு வந்து சேர்க்க உங்கள் கட்டுரைகள் உதவும்.  

பின்வரும் வழிகளின் மூலமாக உங்கள் பங்களிப்புகளைத் தொடரலாம்:  

- நீங்கள் உருவாக்கிய கட்டுரையை விரிவாக எழுதலாம். மேலும் பல கட்டுரைகளைத் தொடங்கலாம்.
- ஏற்கனவே உள்ள கட்டுரைகளில் பிழை திருத்தலாம். அவற்றை விரிவாக்கலாம்.
- விக்கிமீடியா காமன்சு தளத்தில் கட்டுரைகளுக்குப் பொருத்தமான படிமங்களைப் பதிவேற்றலாம்

ஏதேனும் ஐயம் என்றால் என் பேச்சுப் பக்கத்தில் கேளுங்கள். அல்லது, tamil.wikipedia @ gmail.com என்ற முகவரிக்கு மின்மடல் அனுப்புங்கள். உங்களுக்கு உடனே உதவக் காத்திருக்கிறோம். நன்றி.  
</div>  
<noinclude>  

</noinclude>
# வார்ப்புரு:100

<div>  
**வணக்கம்**, ****!  

நீங்கள் கடந்த மாதம் 100 தொகுப்புகளுக்கு மேல் பங்களித்துள்ளதற்கு என் மகிழ்ச்சியையும் நன்றியையும் தெரிவித்துக் கொள்கிறேன். தொடர்ந்து இவ்வாறு பங்களித்து தமிழ் விக்கிப்பீடியாவின் முனைப்பான பங்களிப்பாளர் எண்ணிக்கையைக் கூட்ட உதவுமாறு விக்கித்திட்டம் 100 சார்பாக கேட்டுக் கொள்கிறேன். அடுத்து 250 தொகுப்புகளைத் தாண்டும் போது மீண்டும் உங்கள் பேச்சுப் பக்கத்துக்கு வருவேன் :)  

குறிப்பு: வெறும் தொகுப்பு / கட்டுரை எண்ணிக்கையைக் கருத்திற் கொண்டு நாம் தமிழ் விக்கிப்பீடியாவின் தரத்தை நோக்குவதில்லை. ஆயினும், முனைப்பான பங்களிப்பாளர்களை இனங்காண உள்ள முக்கிய வழிகளில் தொகுப்பு எண்ணிக்கையும் ஒன்று. எனவே, வழமை போலவே எண்ணிக்கையைக் கருத்தில் கொள்ளாமல் பயன் கருதி மட்டும் பங்களிக்குமாறு கேட்டுக் கொள்கிறேன். நன்றி.</div><noinclude>  
</noinclude>
# வார்ப்புரு:250

<div>  
**வணக்கம்**, ****!  

நீங்கள் கடந்த மாதம் 250 தொகுப்புகளுக்கு மேல் பங்களித்திருப்பதற்கு என் மகிழ்ச்சியையும் நன்றியையும் தெரிவித்துக் கொள்கிறேன். இது பலருக்கும் உந்துதல் அளிப்பதாகவும் உதவியாகவும் இருக்கும். தொடர்ந்து இவ்வாறு பங்களித்து தமிழ் விக்கிப்பீடியாவின் முனைப்பான பங்களிப்பாளர் எண்ணிக்கையைக் கூட்ட உதவுமாறு விக்கித்திட்டம் 100 சார்பாக கேட்டுக் கொள்கிறேன். அடுத்து 1000 தொகுப்புகளைத் தாண்டும் போது மீண்டும் உங்கள் பேச்சுப் பக்கத்துக்கு வருவேன் :)  

குறிப்பு: வெறும் தொகுப்பு / கட்டுரை எண்ணிக்கையைக் கருத்திற் கொண்டு நாம் தமிழ் விக்கிப்பீடியாவின் தரத்தை நோக்குவதில்லை. ஆயினும், முனைப்பான பங்களிப்பாளர்களை இனங்காண உள்ள முக்கிய வழிகளில் தொகுப்பு எண்ணிக்கையும் ஒன்று. எனவே, வழமை போலவே எண்ணிக்கையைக் கருத்தில் கொள்ளாமல் பயன் கருதி மட்டும் பங்களிக்குமாறு கேட்டுக் கொள்கிறேன். நன்றி.  
</div>  
<noinclude>  

</noinclude>
# ரெயில்டெல்



**இந்திய ரெயில்டெல் நிறுவனம் ** (*Railtel Corporation of India*) ஓர் அரசுத்துறை நிறுவனமாகும். இந்திய இரயில்வே அமைச்சகத்தின் கீழ் இயங்கும் இந்த நிறுவனம் அகலப்பட்டை இணைய அணுக்கச் சேவைகள் மற்றும் மெய்நிகர் தனிப்பிணையம் வழங்கு சேவைகளுக்காகவும் 2000ஆம் ஆண்டு செப்டம்பர் மாதம் உருவாக்கப்பட்டது.  

இதன் குறிக்கோள்களாக இந்திய இரயில்வேயின் தொடர்வண்டி இயக்கக்கட்டுப்பாடு மற்றும் பாதுகாப்பு அமைப்புகளை நவீனமயமாக்கலும் அந்த அமைப்புகளில் நிலவும் உபரி கொள்ளளவைக் கொண்டு நாடு தழுவிய அகலப்பட்டை, தொலைதொடர்பு மற்றும் பல்லூடக பிணையங்களை உருவாக்குதலுமாக வரையறுக்கப்பட்டது.  

இரயில்டெல்லின் 43000 கி.மீ. தொலைவுள்ள ஒளியிழை கம்பிவடங்களைக் கொண்டப் பிணையம் 5,000 தொடர்வண்டி நிலையங்களின் ஊடாகச் செல்வதால் நாட்டின் அனைத்து வணிக மாவட்டங்களுக்கும், நகரங்களுக்கும் ஊர்களுக்கும் மாநகரங்களுக்கும் இச்சேவைகளை வழங்க இயல்கிறது.  

இந்திய அரசின் பொதுத்துறை நிறுவனங்களில் ஒன்றான இந்நிறுவனம், சிறு நவரத்தின மதிப்பைப் பெற்றதாகும்.  

## அளிக்கும் சேவைகள்
- இணைய அணுக்கம்
- மேலாண் குத்தகை சேவை
- மெய்நிகர் தனிப்பிணையம்
## இதனையும் காண்க
- பொதுத்துறை நிறுவனம்
- பொதுத்துறை நவரத்தின நிறுவனங்கள்
- இந்திய அரசின் பொதுத்துறை நிறுவனங்களின் பட்டியல்
# வார்ப்புரு:1000

<div>  
**வணக்கம்**, ****!  

நீங்கள் கடந்த மாதம் 1000 தொகுப்புகளுக்கு மேல் பங்களித்து மிகவும் முனைப்பான தமிழ் விக்கிப்பீடியராகத் திகழ்வதற்கு என் மகிழ்ச்சியையும் நன்றியையும் தெரிவித்துக் கொள்கிறேன். இது பலருக்கும் உந்துதல் அளிப்பதாகவும் உதவியாகவும் இருக்கும். தொடர்ந்து இவ்வாறு பங்களித்து தமிழ் விக்கிப்பீடியாவின் முனைப்பான பங்களிப்பாளர் எண்ணிக்கையைக் கூட்ட உதவுமாறு விக்கித்திட்டம் 100 சார்பாக கேட்டுக் கொள்கிறேன். இதற்கு மேல் கடப்பதற்கு ஒரு மைல்கல்லும் இல்லை என்பதால் :), வழமை போல் மற்ற உரையாடல்கள் தொடர்பாக உங்கள் பேச்சுப் பக்கத்துக்கு வருவேன் :)  
</div>  
<noinclude>  

</noinclude>
# மிரிசவெட்டி தாதுகோபுரம்


**மிரிசவெட்டி தாதுகோபுரம்** இலங்கையின் பழங்காலத் தலைநகரமான அனுராதபுரத்தில் அமைந்துள்ளது. 40 ஆண்டுகளுக்கு மேல் அனுராதபுரத்தில் இருந்து இலங்கையை ஆண்ட தமிழ் மன்னனான எல்லாளனைத் தோற்கடித்த பின்னர் மன்னன் துட்டகைமுணு இந்தத் தாதுகோபுரத்தைக் கட்டுவித்தான். இவ்விடத்தில் தாதுகோபுரம் கட்டப்பட்டது குறித்த கதை ஒன்று உண்டு. புத்தரின் சின்னங்களை ஓரிடத்தில் வைத்துவிட்டு துட்டகைமுணு திசவாவியில் குளிப்பதற்குச் சென்றானாம். திரும்பி வந்து எடுக்க முயற்சித்தபோது அதை அசைக்க முடியவில்லையாம். எனவே அவ்விடத்திலேயே தாது கோபுரம் கட்டப்பட்டதாம். 50 ஏக்கர் (20 எக்டேர்) பரப்பளவில் இது அமைந்துள்ளது. பிற்காலத்து மன்னர்களான முதலாம் கசியபன், ஐந்தாம் கசியபன் ஆகியோர் இந்தத் தாதுகோபுரம் பழுதடைந்த காலங்களில் திருத்தி அமைத்துள்ளனர். அழிபாடாக இருந்த இதை அண்மையில், கலச்சார முக்கோண நிதியம் திருத்தி அமைத்தது.  

## வெளியிணைப்புகள்
- Discover Sri Lanka - மிரிசவெட்டி தாது கோபுரம் தொடர்பிலான மேலதிக தகவல்களும் படங்களும்
# இசுருமுனிய



**இசுருமுணிய** (*Isurumuniya*, ) என்பது இலங்கையின் பழங்காலத் தலைநகரமான அனுராதபுரத்தில் உள்ள திசவாவிக்கு அண்மையில் அமைந்துள்ள ஒரு புத்த கோயில் ஆகும்.  

## வரலாறு
இக்கோயில் பண்டைக்காலத்தில் இலங்கையை ஆண்ட தேவநம்பிய தீசன் என்னும் மன்னனால் கட்டுவிக்கப்பட்டது. 500 உயர்சாதிப் பிள்ளைகளை பிக்குகளாக நிலைப்படுத்திய பின்னர், அவர்கள் வசிப்பதற்காக இது கட்டப்பட்டது. மன்னன் முதலாம் கசியபன் (கிபி 473-491) இதைத் திருத்திய பின்னர், இதற்குப் "போபுல்வன் கசுப்கிரி ரத்மகா விகாரை" எனப் பெயர் இட்டான். மன்னனுடைய பெயரையும் அவனது இரு பெண் மக்களுடைய பெயரையும் இணைத்து இப்பெயர் உருவானது. அங்கிருந்த குகையுடன் தொடர்புடையதாக விகாரையும், மேலே மலை உச்சியில் ஒரு சிறிய தாதுகோபுரமும் உள்ளன. இத் தாதுகோபுரம் தற்காலக் கட்டுமான அமைப்புடையது. இங்கு குளம் ஒன்றில் இருந்து வெளிவருவது போல் அமைந்துள்ள ஒர் பாறையில் யானைகள், குதிரை ஆகியவற்றின் சிற்பங்கள் உள்ளன. இவ்விடத்திலேயே புகழ் பெற்ற இசுருமுனிய காதலர்கள் எனப் பெயருடைய சிற்பமும் உள்ளது. இச் சிற்பத்தைக் கொண்ட கற்பலகை வேறொரு இடத்திலிருந்து இவ்விடத்துக்குக் கொண்டு வந்து வைக்கப்பட்டதாகத் தெரிகிறது. இவ்விகாரைக்கு அண்மையிலேயே ரன்முசு உயன எனப்படும் பூங்காவனம் உள்ளது.  

## தொல்லியற் பொருட்கள்

### இசுருமுனிய காதலர்கள்
6 ஆம் நூற்றாண்டைச் சேர்ந்த வட இந்தியக் குப்தர் பாணியில் இச் சிற்பம் அமைந்ததுள்ளது. காதலனின் மடியில் அமர்ந்திருக்கும் காதலி எச்சரிக்கை செய்யயும் பாங்கில் ஒரு விரலை உயர்த்திக் காட்டுகிறாள். நாணத்தினால் காதலனைத் தடுப்பதற்கான ஒரு சைகையாக சிற்பி இதனைச் செதுக்கி இருக்கலாம். இதில் உள்ளவர்கள் துட்டகைமுனுவின் மகனான சாலிய என்பவனும், அவனது தாழ்ந்த சாதிக் காதலியான அசோகமாலா என்பவளும்ஆவர் எனக் கருதப்படுகிறது. தனது காதலி அசோகமாலாவுக்காக சாலிய இளவரசன் தனது அரசுரிமையைத் துறந்தான்.  

இச்சிற்பம் முன்னர் இருந்ததாகக் கருதப்படும் இடத்தில் ஒரு பாளி மொழிக் கல்வெட்டுக் காணப்படுகிறது. இதில் "*சித்த மஹாயஹ குனி - மஹா (லா) க அசல யஹ (டி) னி*" என்னும் வரி உள்ளது. "மஹாயா எனப்படும் இந்தக் குகை வணக்கத்துக்குரிய அசலயவுக்கு வழங்கப்பட்டது" என்பது இதன் பொருள். இதன்படி இந்த இடம் மகாசங்கத்தினருக்கு வழங்கப்பட்ட பின்னர் காதலர் சிற்பம் தற்போது இருக்கும் இடத்துக்கு மாற்றப்பட்டதாகத் தெரிகிறது. சிற்பத்தில் உள்ளவர்கள் இராமாயணத்தில் வரும் மன்னன் குவேரா வைசுராவணனும், அவனது அரசி குனியும் என்ற கருத்தும் நிலவுகிறது. இம்மன்னன் இராவணனுக்கு முன்னர் இலங்காபுரத்தில் இருந்து இலங்கையை ஆண்டதாக இராமாயணம் கூறுகிறது.
# செந்துறை


**செந்துறை** (ஆங்கிலம்: Sendurai) இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டத்தில் உள்ள செந்துறை வட்டம் மற்றும் செந்துறை ஊராட்சி ஒன்றியத்தின் தலைமையிடம் மற்றும் கிராம ஊராட்சி ஆகும். இது அரியலூருக்கு வடகிழக்கே 20 கிலோ மீட்டர் தொலைவில் உள்ளது. செந்துறை நகரம் முந்தைய திருச்சிராப்பள்ளி மாவட்டத்தில் ஒரு பகுதியாக இருந்தது.  

## போக்குவரத்து
செந்துறை அரியலூர் மற்றும் ஜெயங்கொண்டம் ஆகிய நகரங்களுக்கு இடையில் அமைந்துள்ள பேரூர் ஆகும். அரியலூர் மற்றும் ஜெயங்கொண்டம் ஆகியவை சுமார் 20 கி.மீ. தொலைவில் அமைந்துள்ளது.  

### பேருந்துப் போக்குவரத்து
செந்துறை பேருந்து நிலையத்திலிருந்து, அரியலூர், ஜெயங்கொண்டம், கும்பகோணம், தஞ்சாவூர், விருத்தாச்சலம், மயிலாடுதுறை, திருச்சி, சென்னை மற்றும் திட்டக்குடி ஆகிய நகரங்களுக்கு புறநகர் பேருந்துகள் இயக்கப்படுகின்றன.  

மேலும் அரியலூர் மற்றும் ஜெயங்கொண்டம் ஆகிய நகரங்களிலிருந்து செந்துறை மற்றும் அதனை சுற்றியுள்ள கிராமங்களுக்கு நகரப் பேருந்துகள் இயக்கப்படுகின்றன.  

### தொடருந்துப் போக்குவரத்து
செந்துறை தொடருந்து நிலையத்தில், கடலூர் துறைமுகம்- திருச்சிராப்பள்ளி சந்திப்பு, விழுப்புரம் சந்திப்பு- திருச்சிராப்பள்ளி சந்திப்பு ஆகிய சாதாரன பயணிகள் வண்டியும், விழுப்புரம் சந்திப்பு- மதுரை சந்திப்பு விரைவு வண்டியும் இந்நிலையத்தில் நின்று செல்கின்றன.
# கெயில் (இந்தியா) நிறுவனம்



**கெயில் (இந்தியா) நிறுவனம் ** (*GAIL (India) Limited*, , , ) புது தில்லியைத் தலைமையகமாகக் கொண்டு இயற்கை எரிவளியை முறைப்படுத்தி பரவலாக வழங்கும் மிகப்பெரிய அரசுத்துறை நிறுவனமாகும். இதன் முதன்மையான ஆறு பிரிவுகளாவன: இயற்கை எரிவளியையும் நீர்மநிலை பெட்ரோலிய வளி (LPG)யையும் எடுத்துச் செல்லும் சேவைகள், இயற்கை எரிவளி வணிகம், பெட்ரோகெமிக்கல்ஸ், எல்பிஜியும் நீர்ம ஐதரோகார்பன்களும், கெயில்டெல் மற்றவை.  

1984ஆம் ஆண்டில் ஆகத்து மாதம் இயற்கை எரிவளி கட்டுமான மேம்பாட்டிற்காக இந்திய அரசால் நிறுவப்பட்டது. துவக்கத்தில் இந்த நிறுவனம் *காஸ் அதாரிட்டி ஆஃப் இந்தியா* என அறியப்பட்டது. பின்னர் இதன் ஆங்கிலச் சொற்களின் முதல் எழுத்துகளைக் கொண்டு கெயில் (GAIL) என பெயர் மாற்றம் செய்யப்பட்டது.  

இந்திய அரசின் பொதுத்துறை நிறுவனங்களில் மகாரத்னா மதிப்பைப் பெற்ற மிகப் பெரிய நிறுவனம் ஆகும்.  

## இயக்கம்
கெயில் 11,000 கி.மீ. தொலைவிற்கு எரிவளியை எடுத்துச் செல்ல குழாய் தொடரை நிர்மாணித்துள்ளது. மேலும் 1,900 கி.மீ. தொலைவிற்கு நீர்மநிலை பெட்ரோலிய வாயுவை எடுத்துச் செல்லும் குழாய்த்தொடரையும் கட்டமைத்துள்ளது. உலகிலேயே மிக நீளமான எல்பிஜி குழாய்த்தொடராக ஜாம்நகர்- லோனி குழாய்த்தொடர் விளங்குகிறது. இந்தியாவின் எரிவளி எடுத்துச் செல்லல் மற்றும் சந்தைப்படுத்துதலில் 70% பங்கை வகிக்கிறது.  

## துணை நிறுவனங்கள்
### கெயில்டெல்
கெயில் இந்தியா நிறுவனத்தின் தொலைத்தொடர்புக்கான துணை நிறுவனமாக கெயில்டெல் நிறுவப்பட்டுள்ளது. முதன்மையாக கெயில் நிறுவனத்தின் உள்கட்ட தொலைத்தொடர்பு தேவைகளுக்காக உருவாக்கப்பட்ட இத்துணை நிறுவனம் தனது சேவைகளை வெளி நிறுவனங்களுக்கும் வழங்கி வருகிறது. இந்தியா முழுமையிலும் 13,000 கி.மீ தொலைவிற்கு ஒளியிழை கம்பி வடங்களை கட்டமைத்து இயக்கி பராமரித்து வருகிறது. இந்த ஒளியிழை வடங்கள் எரிவளி குழாய்த்தொடர்களை அடுத்து அமைக்கப்பட்டிருப்பதால் இதன் நம்பிக்கைத்தன்மை கூடுதலாக உள்ளது.  

### கெயில் காஸ் லிட்
கெயில் இந்தியாவின் மற்றொரு துணை நிறுவனமான கெயில் காஸ் லிமிடெட் 2008ஆம் ஆண்டு மே மாதம் நிறுவப்பட்டது. தானுந்துகளுக்கு இயற்கை எரிவளியையும் தானுந்து எல்பிஜியையும் அறிமுகப்படுத்தவும் பரவல் மற்றும் சந்தைப்படுத்தலுக்காக இத்துணை நிறுவனம் உருவாக்கப்பட்டது. வீட்டுப் பயனுக்கும் குழாய்கள் மூலம் வழங்கலை ஊக்குவிக்கவும் இது துணை புரிகிறது.  

### மற்றவை
கெயில் இந்தியா நிறுவனம் நகரங்களில் எரிவளி பரவலுக்காக ஒன்பது கூட்டு முயற்சி நிறுவனங்களை நிறுவியுள்ளது.  

## விபத்து
சூன் 26, 2014இல் ஆந்திரப் பிரதேசத்தின் கிழக்கு கோதாவரி மாவட்டத்தின் *நகரம்* சிற்றூரில் கெயில் நிறுவனத்தின் எரிவாயு ஏற்றிச் செல்லும் குழாயில் ஏற்பட்டக் கசிவினால் தீப் பற்றி விபத்து ஏற்பட்டது. இதில் 19 பேர் உயிரிழந்தனர்; 18 பேர் தீக்காயமடைந்தனர். 30 மீட்டர் உயரத்திற்கு தீ பற்றி எரிந்திருக்கிறது. அருகில் இருந்த வீடுகள், கால்நடைகள், பறவைகள், தென்னை மரங்கள் என அரைக் கிலோமீட்டர் சுற்றளவில் இருந்த அனைத்தும் தீயில் கருகிச் சாம்பலாயின.
# யூ டெலிகாம்


**யூ அகலப்பட்டை & கம்பி வடம் இந்தியா லிமிடெட் ** (*YOU Broadband & Cable India Limited*) மும்பையிலிருந்து இயங்கும் ஓர் அகலப்பட்டை இணையச் சேவை வழங்கும் நிறுவனமாகும். இந்தியாவில் 13 நகரங்களில் ஒளியிழை-ஓரச்சு கலப்பு (HFC) கம்பி வடம் மூலமாக அகலப்பட்டை இணையச் சேவைகள் வழங்கி வருகிறது. 600,000 வீட்டு/நிறுவன பயனாளர்களுக்குச் சேவை வழங்கி வருகிறது. இதன் மேலாண்மை இயக்குநராக ஈ.வி.எஸ்.சக்கரவர்த்தி பணி புரிகிறார். இந்நிறுவனம் பிஜி குழுமம் என்ற பிரித்தானிய எரிவளி நிறுவனத்தின் துணை நிறுவனமாக இது *இக்காரா டெலிகாம் இந்தியா* என அறியப்பட்டிருந்தது. 2006ஆம் ஆண்டு சிட்டி குழுமத்தின் பன்னாட்டு இடர்மிகு புத்தொழில் முதலீடு நிறுவனம் கையகப்படுத்தி இதன் பெயரை *யூ டெலிகாம்* என மாற்றியது. தற்போது இது யூ அகலப்பட்டை & கம்பி வடம் இந்தியா லிமிடெட் என பெயரிடப்பட்டுள்ளது.  

## சான்றுகோள்கள்
# சிஃபி

**சிஃபி தொழில்நுட்ப நிறுவனம் ** (*Sify Technologies Limited*, முன்னதாக **Sify Limited and Satyam Infoway Limited**) சென்னையிலிருந்து இயங்கும் ஓர் அகலப்பட்டை இணையச் சேவை வழங்கும் நிறுவனமாகும். 1998ஆம் ஆண்டு முதல் இது செயல்பட்டு வருகிறது.  
இதன் வலைத்தளம் *சிஃபி.கொமிற்கு* 2008ஆம் ஆண்டில் வருகை புரிந்த 1.6 மில்லியன் பயனர்களில் எழுபத்தைந்து விழுக்காடு இந்தியாவிலிருந்து வந்தவர்களாவர். பார்ச்சூன் இதழ் 1999இல் இந்த நிறுவனத்தை "உலகளவில் முதலீடு செய்ய பரிந்துரைக்கப்படும் முதல் பத்து தலையாய தொழினுட்ப நிறுவனங்களில்" ஒன்றாக மதிப்பிட்டுள்ளது.  

இந்தியாவில் இணைய அணுக்கம் விஎஸ்என்எல்லின் தனியுரிமையிலிருந்து விடுவிக்கப்பட்டு தனியார்த்துறைக்கு திறக்கப்பட்டது. அப்போது இச்சேவையை வழங்கத் தொடங்கிய முதல் இந்திய நிறுவனங்களில் சிஃபியும் ஒன்றாகும். உலக வணிகரிடம் பன்னாட்டு அகலப்பட்டையைப் பெற்று உள்நாட்டு தொடர்புகளை தொலைதொடர்பு நிறுவறங்களிடமிருந்து பெற்று இச்சேவையை வழங்கியது; *கடைசி மைலை* அடைய பல்வேறு வழிகளைக் கையாண்டது: கூரை மேலான வை-ஃபை தொடர்புகள், தொலைபேசி கம்பிவடங்கள் அல்லது தொலைக்காட்சி கம்பிவடங்கள் ஆகியவற்றைப் பயன்படுத்தியது. மேலும் வணிக நிறுவனங்களுக்கானத் தேவையையும் வழங்கலாயிற்று. தொடரான இணைய உணவகங்களை கிளையுரிமம் வழங்கி நிறுவத் தொடங்கியது. இணையமும் விரைவு உணவுச்சாலையும் இணைந்த இவை இளைஞரிடையே மிகப் பரவலான வரவேற்பைப் பெற்றது. இன்று 3300+ இணைய உணவகங்கள் கொண்டுள்ளது.  

2007ஆம் ஆண்டில் ஐக்கிய இராச்சியத்தில் உள்ள தனது கிளைக்கு பதிவு பெற்றுள்ளது.  

## சான்றுகோள்கள்
# விக்கிப்பீடியா:முதற்பக்கக் கட்டுரைகள்/பிப்ரவரி 3, 2013


**நவூரு** தெற்கு பசிபிக்கில் அமைந்துள்ள மைக்குரோனேசியத் தீவு நாடும், உலகின் மிகச்சிறிய குடியரசு நாடும் ஆகும். இதன் மொத்தப் பரப்பளவு 21&nbsp;கிமீ². இந்நாட்டிற்கு அதிகாரபூர்வத் தலைநகர் எதுவும் இல்லை. இதன் நாடாளுமன்றம் யாரென் நகரில் உள்ளது. வத்திக்கானுக்கு அடுத்ததாக இரண்டாவது மிகக்குறைந்த மக்கள்தொகை கொண்ட நாடாகும். நவூரு மக்கள் ஐஜிபொங் என்ற பெண் தெய்வத்தை வழிபடும் பொலினேசிய மற்றும் மைக்குரோனேசிய கடற்பயணிகளின் வம்சாவழியினராவர். மரபுவழியாக நவூருவில் வாழ்ந்த 12 இனக்குழுக்களைப் பிரதிநிதித்துவப்படுத்த அந்நாட்டின் கொடியில் 12 நட்சத்திரங்கள் பொறிக்கப்பட்டுள்ளன. நவுறுவில் நிலவுடைமை முறை சற்று வேறுபாடானது. தீவின் நிலங்கள் அனைத்தும் தனியார்களோ அல்லது குடும்பங்களோ சொந்தமாக வைத்துள்ளன. அரசாங்கமோ அல்லது அல்லது அரசுத் திணைக்களங்களோ எந்த நிலத்தையும் சொந்தமாக வைத்திருக்க முடியாது. நிலம் ஒன்றைப் பயன்படுத்துவதற்கு அரசாங்கம் அந்த நிலத்தின் சொந்தக்காரருடன் குத்தகை உடன்பாட்டில் மட்டுமே குறிப்பிட்ட நிலத்தைப் பெற்றுக் கொள்ளலாம். ஆத்திரேலியாவில் தஞ்சமடையும் அகதிகளுக்கான தடுப்பு முகாம் நிறுவப்பட்டதை அடுத்து, அதன் மூலம் ஆத்திரேலிய அரசின் பெருமளவு நிதியுதவி பெறப்படுகிறது. ** மேலும்...**  
---

**இணைக்கையில் தலைகீழாகும் தோற்றமுரண்** என்பது புள்ளியியலிலும் நிகழ்தகவுக் கணிப்பிலும் இருவேறு குழுக்களின் இயைபுகள் அவற்றை இணைத்துப் பார்க்கையில் தலைகீழாகும் விளைவாகும். இதனை **சிம்புசனின் தோற்றமுரண்** என்றும் வழங்குவர். இவ்விளைவு சமூகவியலிலும் மருத்துவ ஆய்வுகளிலும் அடிக்கடி ஏற்படுகிறது. சில நேரங்களில் தேர்தலில் ஓர் அணி மொத்த வாக்கு எண்ணிக்கையில் முதலாவதாக வந்தும் குறைவான தொகுதிகளிலேயே வெற்றி பெறும் நிலை இருப்பதுண்டு. அந்த அணி வாக்காளர் எண்ணிக்கை கூடுதலாக உள்ள தொகுதிகளில் அதிக வாக்குகளைப் பெற்று சில இடங்களில் மட்டும் வெற்றி பெற்றிருக்கும். அதே போன்ற வேறு சில பெரிய தொகுதிகளில் சிறிய வேறுபாட்டில் தோல்வியையும் கண்டிருப்பார்கள். ஆனால் மாற்று அணியினர் பல தொகுதிகளிலும் சிறிய வேறுபாட்டுடன் வெற்றி பெற்றிருப்பார்கள். அதனால் ஒப்பீட்டளவில் குறைந்த வாக்குகளைப் பெற்றிருந்தாலும் கூடுதல் தொகுதிகளில் வென்று ஆட்சியைக் கைப்பற்றும் வாய்ப்பைப் பெறுவார்கள். இவ்விளைவினால்தான் கடைசிநேரம் முடிவு செய்யும் கட்சிசாரா வாக்காளர்களின் வாக்குகளும் சில சிறு கட்சிகளின் வாக்குகளும் முதன்மை பெறுகின்றன. **மேலும்...**
# யுனிவர்சிடி (திரைப்படம்)



**யுனிவர்சிடி** 2002 இல் வெளிவந்த தமிழ்த் திரைப்படமாகும். ஜீவன் நடித்த இப்படத்தை பிரகதீஷ் இயக்கினார்.  

## வகை
காதல்படம்  

## கதை
யாருடனும் பேசாமலும் பழகாமலும் வினோதமான குணம் கொண்ட ஒரு மாணவன் பல்கலைகழகத்தில் சேர்கிறான். எல்லாரும் கண்டு ஒதுங்கும் அவனிடம் காதல் கொள்கிறாள் ஒரு பெண். அந்த காதல் அம்மாணவனின் வாழ்க்கையை எவ்வாறு மாற்றியது என்று செல்லும் கதை.
# இராச்சியம்


புவியியல் விளக்கத்தின்படி , ஒரு ராஜ்ஜியம் (இராச்சியம்) என்பது ஒன்றோ அதற்கும் மேற்பட்ட மாநிலங்கள் ஒரு பேரரசரின் ஆட்சியின் கீழ் உள்ளதாகும். ராச்சியத்தின் தலைமைப் பொறுப்பாளர்கள் பேரரசரும் , அரசியும் ஆவர். அந்த மாநிலத்தில் வசிக்கும் இன மக்கள் அல்லது அவர்களை நிர்வகிக்கும் ஐக்கியப்பட்ட குழு மூலம் ஒரு மன்னரை ஆட்சிக்குத் தேர்வு செய்வர். ஒரு வம்சத்தைச் சேர்ந்தவர்கள் பல நூற்றாண்டுகளாக ராச்சியத்தை ஆட்சி செய்வதும் உண்டு.
# ப. சண்முகம்



**ப. சண்முகம்** (*P. Shanmugam*, 1927 - பெப்ரவரி 2, 2013) ஒரு இந்திய அரசியல்வாதியும், இந்திய நாடாளுமன்ற, மக்களவை உறுப்பினரும், பாண்டிச்சேரி ஒன்றியப் பகுதியின் முன்னாள் முதலமைச்சரும் ஆவார்.  

## அரசியல் பங்களிப்பு
இவர் இந்திய நாடாளுமன்றத்திற்கு, மக்களவை உறுப்பினராக புதுச்சேரி மக்களவைத் தொகுதியிலிருந்து இந்திய தேசிய காங்கிரசு கட்சியின் சார்பாக மூன்று முறை தேர்ந்தெடுக்கப்பட்டார்.  

மேலும் இவர் 2000 முதல் 2001வரை புதுச்சேரியின் பத்தாவது மற்றும் பதினொன்றாவது சட்டப்பேரவை முதலமைச்சராக இருமுறை பதவி வகித்துள்ளார்.
# டிகோணா பிராட்பாண்டு



**டிகோணா எண்ணிம்ப் பிணையம் ** (*Tikona Digital Networks*, **TDN**), சுருக்கமாக **டிகோணா**, மும்பையிலிருந்து இயங்கும் ஓர் இந்திய அகலப்பட்டை இணையச் சேவை வழங்கும் நிறுவனமாகும். இந்த நிறுவனத்திற்கு இந்தியா முழுமையிலும் *கிளாஸ்-ஏ இரக* இணையச் சேவை வழங்குனருக்கான உரிமத்தை இந்திய அரசின் தகவல் மற்றும் ஒளிபரப்பு அமைச்சகம் வழங்கியுள்ளது. 2008ஆம் ஆண்டு மும்பையில் இது தொடங்கப்பட்டது. 2010ஆம் ஆண்டு மத்தியில் டிகோணாவிற்கு 150,000 வாடிக்கையாளர்கள் இருந்தனர்; இவர்களில் 6000 பேர் சிறு மற்றும் இடைநிலை வணிக நிறுவனங்காவர்.  

டிகோணா குசராத், இமாச்சலப் பிரதேசம், இராசத்தான், உத்தரப் பிரதேச மாநிலங்களில் நான்காம் தலைமுறை கம்பியில்லா அகலப்பட்டை சேவைகளை வழங்கத் திட்டமிட்டுள்ளது.இந்நிறுவனத்தில் முதலீடு செய்ய மலேசியாவின் ஆக்சியாடா நிறுவனம் முனைப்பு காட்டி வருகிறது.  
## சான்றுகோள்கள்
# ரங்கசாமி சீனிவாசன்


**ரங்கசாமி சீனிவாசன்** (*Rangaswamy Srinivasan*, பிறப்பு: பிப்ரவரி 28, 1929) ஐபிஎம் ஆய்வு நிறுவனத்தின் ஒரு கண்டுபிடிப்பாளர் ஆவார். லேசிக் கண் அறுவை சிகிச்சை இவரின் புகழ்பெற்ற கண்டுபிடிப்புகளுள் ஒன்றாகும். அவர் தற்போது 21 அமெரிக்க புதிய கண்டுபிடிப்பு காப்புரிமைகளைப் பெற்றுள்ளார்.
# புலம்பெயர் தமிழர்


**புலம்பெயர் தமிழர்** (*Tamil diaspora*) எனப்படுவோர் இந்தியா மற்றும் இலங்கையை பூர்வீகமாகக் கொண்டிருந்து ஏனைய நாடுகளுக்கு புலம்பெயர்ந்த தமிழர்களைக் குறிக்கின்றது. குறிப்பிடத்தக்க புலம்பெயர் தமிழர் சனத்தொகை மலேசியா, சிங்கப்பூர், இந்தோனேசியா, மத்திய கிழக்கு, ரீயூனியன், தென்னாபிரிக்கா, மொரிசியசு, சீசெல்சு, பிஜி, கயானா, மியான்மர், டிரினிடாட் மற்றும் டொபாகோ, பிரான்சிய மேற்கிந்தியத் தீவுகள், ஐரோப்பா, அவுத்திரேலியா, கனடா, அமெரிக்கா ஆகிய இடங்களில் காணப்படுகின்றனர்.  

## தொடக்க கால குடியேற்றங்கள்
ஆயிரக்கணக்கான ஆண்டுகளுக்கு முன்னரே குடியேறியோர் பிற இனத்தவருடன் கலந்துவிட்டனர். ஏனையோர் சம காலத்தில் தமிழ் நாட்டிலிருந்து இடம் பெயர்ந்தனர். புலம்பெயர்ந்தோர் அடையாளம் புராதன மரபுரிமையில், தமிழ் மொழியில், தமிழ் இலக்கியத்தில் வேரூன்றி, தற்போதும் உயிர்த்துடிப்பான கலாச்சாரத்தில் காணப்படுகின்றது. ஆரம்ப குடியேற்றக் குழுக்கள் பற்றி சிறப்பாக ஆவணப்படுத்தப்படவில்லை.
# போகலூர்


**போகலூர் ** (*Bogalur*) தமிழ்நாட்டின் இராமநாதபுரம் மாவட்டத்தின் போகலூர் வட்டத்தில் உள்ள போகலூர் ஊராட்சி ஒன்றியத்தில் அமைந்த ஒரு பேரூராட்சி ஆகும்.  

## போகலூர்
போகலூர் பரமக்குடி சட்டமன்றத் தொகுதிக்கும் இராமநாதபுரம் மக்களவைத் தொகுதிக்கும் உட்பட்டதாகும். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.  

## புவியியல் அமைப்பு
இவ்வூரின் அமைவிடம் 9.38°N 78.83°E ஆகும். கடல் மட்டத்தில் இருந்து சராசரியாக 2 மீட்டர் (6 அடி) உயரத்தில் இருக்கின்றது.  

## வரலாறு
தென்தமிழ்நாட்டின் பிரிக்கப்படாத பழைய இராமநாதபுரம் மாவட்டத்தின் பெரும்பகுதியை ஆண்டவர்கள் சேதுபதிகள். இவர்கள் கி.பி 1501 முதல் இந்தியா விடுதலை பெற்ற காலம் வரை இப்பகுதியின் ஆட்சியாளர்களாகத் திகழ்ந்துள்ளனர். வங்கக்கடற்கரையின் அதிபதியாய் முதலில் புகலூரையும் (போகலூர்) பின்பு இராமநாதபுரத்தையும் தங்கள் தலைநகரமாக கொண்டு ஆட்சி நடத்தியள்ளனர்.  

போகலூரை சேதுபதி மன்னர்கள் கி.பி.1501 முதல் கி.பி.1710 வரை சமார் 210 வருடங்கள் தலைநகராக கொண்டு ஆட்சிபுரிந்துள்ளனர்.  

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:  

1. யாதவர் தெரு
1. முஸ்லிம் தெரு
1. சத்திரக்குடி
1. நரியனேந்தல்
1. அண்ணா நகர்
1. விவேகானந்தபுரம்
1. தென்றல் நகர்
1. புலவர் தெரு
1. அம்பேத்கர் நகர்

## மருத்துவமனைகள்
- அரசு ஆரம்ப சுகாதார நிலையம், போகலூர்.

- அரசு சித்த மருத்துவமையம், போகலூர்.

- அரசு கால்நடை மருந்தகம், போகலூர்.

## கல்வி நிலையங்கள்

- நூருல்லா முஸ்லிம் தொடக்கப் பள்ளி, போகலூர்
- மாவட்ட ஆசிரியர் பயிற்சி பள்ளி, மஞ்சூர், போகலூர்.

- ஊராட்சி ஒன்றிய துவக்கப்பள்ளி, போகலூர்.

- ஊராட்சி ஒன்றிய துவக்கப்பள்ளி, சத்திரக்குடி.

- அரசு மேல்நிலைப்பள்ளி, சத்திரக்குடி, போகலூர்.

- பாஸ் மெட்ரிகுலேஷன் துவக்கப்பள்ளி,

- வாசன் மெட்ரிகுலேஷன் மேல்நிலைப்பள்ளி,

- மீனாட்சி மெட்ரிகுலேஷன்,

- மாடல் மெட்ரிகுலேஷன்

## அரசு அலுவலகங்கள்

- ஊராட்சி ஒன்றிய அலுவலகம்

- வருவாய் ஆய்வாளர் அலுவலகம்

- கிராம நிர்வாக அலுவலர்
- ஊராட்சி மன்ற அலுவலகங்கள்

- தொடக்க வேளாண்மைக் கூட்டுறவு கடன் சங்கம்

- தபால் நிலையம்

- காவல் நிலையம்

- இரயில் நிலையம்

## வங்கிகள்

- பாரத ஸ்டேட் பேங்க்

- பாண்டியன் கிராம பேங்க்

- இராமநாதபுரம் மாவட்ட கூட்டுறவு வங்கி.

## திருத்தலங்கள்
- விநாயகர் திருக்கோயில், போகலூர்.

- பாலதண்டாயுதபானி திருக்கோயில், போகலூர்.

- ஈஸ்வரன் திருக்கோயில், போகலூர்.

- மங்களேஸ்வரி திருக்கோயில், போகலூர்.

- கண்ணபிரான் திருக்கோயில், போகலூர்.

- அம்மன் திருக்கோயில், போகலூர்.

- ஐயப்பன் திருக்கோயில், போகலூர்.

- கருப்பண்ணசுவாமி திருக்கோயில், போகலூர்.

- அய்யனார் திருக்கோயில், போகலூர்.

- முருகப்பெருமான் திருக்கோயில், சத்திரக்குடி.

- பள்ளிவாசல், சத்திரக்குடி & போகலூர்.

## சுற்றுலா தலங்கள்

- திருஉத்திரகோசமங்கை - 15 கி.மீ.

- நயினார்கோவில் - 15 கி.மீ.

- திருப்புல்லாணி - 25 கி.மீ.

- சேதுகரை - 30 கி.மீ.

- தேவிபட்டினம் - 30 கி.மீ.

- வாலிநோக்கம் - 38 கி.மீ.

- பாம்பன் பாலம் - 63 கி.மீ.

- இராமேசுவரம் - 75 கி.மீ.

- தனுஷ்கோடி - 88 கி.மீ.
# கலாங் விரிகுடா



**கலாங் விரிகுடா** (ஆங்கிலம்: *Ha Long Bay*) என்பது வடக்கு வியட்நாம் பகுதியில் ஹனோய்க்குக் கிழக்கே 170 கிலோ மீட்டர் தொலைவில் உள்ளது. இங்கு கேட் பா தீவு, டாவ் பீ தீவு, டாவ் கோ தீவு, போ கான் தீவு என்பது போன்ற சுண்ணாம்புத் தீவுகள் பல காணப்படுகின்றன. இத்தீவுகளில் டாவ் கோ தீவுப் பகுதியில் சுண்ணக்கல் விழுதுகள், சுண்ணக்கல் புற்றுகள் கொண்ட 20 மீட்டர் உயரத்துக்கும் அதிகமான அழகிய நிறங்களுடைய குகைகள் பல இருக்கின்றன. இந்த விரிகுடாப் பகுதியில் மிதக்கும் கிராமங்கள் பல இருக்கின்றன. இங்கு மீன் பிடிக்கும் தொழில் முக்கியமான ஒன்றாக இருக்கிறது. இந்தப் பகுதி “புதிய ஏழு உலக விந்தைகளுக்கான அறக்கட்டளை” அமைப்பு நடத்திய புதிய ஏழு இயற்கை உலக விந்தைகளுக்கான வாக்கெடுப்பில் இயற்கை ஏழு உலக விந்தைகளில் ஒன்றாகக் கடந்த நவம்பர் 11 2011 அன்று அறிவிக்கப்பட்டது.
# புருவம்


**புருவம்** (Eyebrow) என்பது கண்களுக்கு மேற்புறத்தில் செறிவான, மெல்லிய முடிகளையுள்ள பகுதியைக் குறிக்கும். வியர்வை, நீர், பிற மாசுகள் கண்குழிகளுக்குள் விழாதவண்ணம் காப்பதே, புருவங்களின் முக்கியப் பணியாகும். என்றாலும், முக பாவங்களைக் காட்டுவதற்கும், மனிதர்களிடையே கருத்துக்களை (அல்லது) சமிக்ஞைகளை பரிமாறிக் கொள்வதிலும் புருவங்களின் பணி இன்றியமையாததாக உள்ளது. பொதுவாக பெண்கள் ஒப்பனைப் பொருட்களைக் கொண்டு ஒப்பனை செய்தோ, முடிகளைக் கூட்டுதல், குறைத்தல், பச்சைக் குத்திக் கொள்ளுதல், துளையிட்டு வளையங்கள் அணிதல் போன்ற செயல்களின் மூலமாகவோ தங்கள் புருவங்களை அழகுப்படுத்திக் கொள்கிறார்கள்.
# வார்ப்புரு:தொடர் பங்களிப்பாளர்

**தொடர் பங்களிப்புக்கு நன்றி**  

<div>  
**வணக்கம்**, ****!  
ஒருவர்!|]]  

தமிழ் விக்கிப்பீடியாவில் தொடர்ந்து பங்களிப்பதற்கு என் நன்றியையும் மகிழ்ச்சியையும் தெரிவித்துக் கொள்கிறேன்.  

இதன் மூலம் மாணவர்கள், ஆசிரியர்கள், பொறியாளர்கள், மருத்துவர்கள், ஆய்வாளர்கள் என்று பலரும் உள்ள தமிழ் விக்கிப்பீடியர் சமூகத்தில் ஒருவராகத் திகழ்கிறீர்கள். உங்கள் தொடர் பங்களிப்புகள் தமிழ் விக்கிப்பீடியாவைப் பயன்படுத்தும் பள்ளிச் சிறுவர்கள் உள்ளிட்ட பலருக்கும் உதவியாக இருக்கிறது.  

மக்கள் தொகை அடிப்படையில் தமிழ் உலகளவில் 18வது இடத்தில் இருந்தாலும், விக்கிப்பீடியா கட்டுரைகள் எண்ணிக்கையில் உலகளவில் 60ஆவது இடத்திலேயே உள்ளது. இந்த நிலையை மாற்ற, தமிழில் பல அறிவுச் செல்வங்களைக் கொண்டு வந்து சேர்க்க உங்கள் பங்களிப்புகள் உதவும்.  

பின்வரும் வழிகளின் மூலமாக உங்கள் பங்களிப்புகளைத் தொடரலாம்:  

- ஏற்கனவே உள்ள பயிற்சிப் பட்டறைகளில் கலந்து கொண்டு உதவலாம்.

இன்னும் சிறப்பாக பங்களிக்க ஏதேனும் உதவி தேவையென்றால், தயங்காமல் என் பேச்சுப் பக்கத்தில் எழுதுங்கள். நன்றி.  
</div>
# விளக்கு விருது

**விளக்கு விருது** அமெரிக்க வாழ் தமிழர்களின் பண்பாட்டு அமைப்பினரால் புதுமைப்பித்தன் நினைவாகக் கலை - இலக்கியத்தில் சிறப்பாகப் பங்காற்றுபவர்களை உற்சாகப்படுத்தும் விதமாக ஆண்டுதோறும் வழங்கப்படுகிறது. தமிழ்ச் சூழலில் தகுதிவாய்ந்த படைப்பாளிகள் உரிய அங்கீகாரமும், கவனமும் பெறவேண்டும் என்பதுதான் இந்த விருதின் நோக்கம். விருதுடன் ஒரு லட்ச ரூபாய் பரிசுத்தொகையும் பாராட்டுப் பத்திரமும் வழங்கப்படுகிறது.  

## விருது பெற்றோர்
| ஆண்டு | எழுத்தாளர் |  |
| --- | --- | --- |
| 1995 | சி. சு. செல்லப்பா |  |
| 1996 | பிரமிள் |  |
| 1997 | கோவை ஞானி |  |
| 1999 | நகுலன் |  |
| 2000 | பூமணி |  |
| 2001 | ஹப்சிபா ஜேசுதாசன் |  |
| 2002 | சி. மணி |  |
| 2003 | சே. இராமானுஜம் (நாடகக் கலைஞர்) |  |
| 2004 | ஞானக்கூத்தன் |  |
| 2005 | அம்பை |  |
| 2006 | தேவதேவன் |  |
| 2007 | எஸ். வைதீஸ்வரன் |  |
| 2008 | விக்ரமாதித்யன் |  |
| 2009 | திலீப்குமார் |  |
| 2010 | தேவதச்சன் |  |
| 2011 | எம். ஏ. நுஃமான் |  |
| 2012 | பெருமாள் முருகன் |  |
| 2013 | கோணங்கி |  |
| 2014 | சி. மோகன் |  |
| 2015 | என். கல்யாணராமன் | } |
2016 ஆம் ஆண்டிற்குப் பிறகு இருவருக்கு விருது அளிக்கப்படுகிறது.  
| ஆண்டு | புனைவிலி | புனைவு |  |
| --- | --- | --- | --- |
| 2016 | ராஜ் கௌதமன் | க. சமயவேல் |  |
| 2017 | ஆ. இரா. வேங்கடாசலபதி | பா. வெங்கடேசன் |  |
| 2018 | ஆ. சிவசுப்பிரமணியன் | பாவண்ணன் |  |
| 2019 | பேராசிரியர் க. பஞ்சாங்கம் | கவிஞர் கலாப்ரியா |  |
| 2020 | ஸ்டாலின் ராஜாங்கம் | சுகிர்தராணி |  |
| 2021 | அஸ்வகோஷ் | வண்ணநிலவன் |  |
| 2022 | பொ. வேல்சாமி | சு. தமிழ்ச்செல்வி |  |
| 2023 | வைதேஹி ஹெர்பர்ட் | கி. விட்டால் ராவ் | } |
# பயன்பாட்டுச் சுழற்சி


மின்திறன் உற்பத்தியில் **பயன்பாட்டுச் சுழற்சி** என்பது உற்பத்தி செய்யப்பட்ட மின்திறனை, மின்செலுத்தும் கம்பிகளில் அனுப்புதலை குறிப்பதாகும். இதனை ஆங்கிலத்தில் "Wheeling" என்று குறிப்பிடுகின்றனர்.  

மின்திறன் வலையமைப்பு, மின்கடத்தல் வலையமைப்பு மற்றும் மின்பகிர்வு வலையமைப்பு என்று இருவகைப்படும். மின்கடத்தல் வலையமைப்பு, மின்திறன் உற்பத்தி நிலையத்திற்கும் துணைமின் நிலையத்திற்கும் இடையே உள்ள வலையமைப்பை குறிப்பதாகும். மின்பகிர்வு வலையமைப்பு, துணைமின் நிலையத்திற்கும் உபயோகபயன்பாட்டிர்க்கும் இடையே உள்ள வலையமைப்பை குறிப்பதாகும்.
# பண்ணாரி



**பண்ணாரி** (*Bannari*), தமிழ்நாட்டில் ஈரோடு மாவட்டத்தில் அமைந்துள்ள ஊராகும். சத்தியமங்கலத்திலிருந்து 12 கி.மீ. தொலைவிலும் கோபிச்செட்டிப்பாளையத்திலிருந்து 40 கி.மீ. தொலைவிலும் கோயம்புத்தூரிலிருந்து 82 கி.மீ. தொலைவிலும் உள்ள இவ்வூர் தேசியநெடுஞ்சாலை 209 இல் அமைந்துள்ளது.  

## பண்ணாரி மாரியம்மன் கோயில்
புகழ் பெற்ற பண்ணாரி மாரியம்மன் கோயில் இவ்வூரில் அமைந்துள்ளது. ஆண்டுதோறும் பங்குனி மாதம் நடைபெறும் குண்டம் தீ மிதி (பூக்குழி) திருவிழாவிற்கு தமிழ்நாட்டிலிருந்தும் கர்நாடகத்திலிருந்தும் பக்தர்கள் அதிக அளவில் வருகிறார்கள்.
# பூம்புகார் (திரைப்படம்)



**பூம்புகார்** 1964 இல் சிலப்பதிகாரத்தை அடிப்படையாகக் கொண்டு, மு. கருணாநிதி திரைக்கதை, உரையாடல் எழுதி ப. நீலகண்டன் இயக்கிய ஒரு தமிழ் காவிய படம். 1942 ஆம் ஆண்டு வெளியான கண்ணகி படத்திற்குப் பின் வந்த சிலப்பதிகாரம் காவிய அடிப்படையில் உருவாக்கப்பட்ட இரண்டாவது படம் இது. இத்திரைப்படத்தில் கண்ணகியாக விஜயகுமாரி, கோவலனாக எஸ். எஸ். இராஜேந்திரன், மாதவியாக ராஜஸ்ரீ, கவுந்தி அடிகளாக கே. பி. சுந்தராம்பாள் ஆகியோர் நடித்திருந்தனர்.  

## நடிகர்கள்
- கோவலனாக எஸ். எஸ். ராஜேந்திரன்
- கண்ணகியாக சி. ஆர். விஜயகுமாரி
- மாதவியாக ராஜஸ்ரீ
- கணசபையாக நாகேஷ்
- வசந்தசேனையாக மனோரமா
- மன்னன் நெடுஞ்செழியனாக ஓ. ஏ. கே. தேவர்

| வரிசை
எண் | பாடல் | பாடகர்/கள் | பாடலாசிரியர் | அளவு (m:ss) |  |
| --- | --- | --- | --- | --- | --- |
| 1 | *என்னை முதன்முதலாக* | டி. எம். சௌந்தரராஜன் & எஸ். ஜானகி | இராதாமாணிக்கம் | 3:37 |  |
| 2 | *பொன்னாள் இதுபோலே* | எஸ். ஜானகி | உடுமலை நாராயண கவி | 3:28 |  |
| 3 | *வாழ்க்கை எனும் ஓடம்* | கே. பி. சுந்தராம்பாள் | மு. கருணாநிதி | 3:19 |  |
| 4 | *தப்பித்து வந்தானம்மா* | கே. பி. சுந்தராம்பாள் | மாயவநாதன் | 2:36 |  |
| 5 | *அன்று கொல்லும்* | கே. பி. சுந்தராம்பாள் | மாயவநாதன் | 2:16 |  |
| 6 | *இறைவா இறைவா* | பி. சுசீலா | ஆலங்குடி சோமு | 3:55 |  |
| 7 | *காவிரி பெண்ணே* | பி. சுசீலா, டி. எம். சௌந்தரராஜன் | மாயவநாதன் | 3:29 |  |
| 8 | *பொட்டிருந்தும்* | பி. சுசீலா | ஆலங்குடி சோமு | 3:13 |  |
| 9 | *தமிழ் எங்கள் உயிரானது* | பி. சுசீலா | மாயவநாதன் | 4:30 |  |
| 10 | *துன்பமெல்லாம்* | கே. பி. சுந்தராம்பாள் | மாயவநாதன் | 3:22 |  |
| 11 | *தொட்டவுடன் மலரொன்று* | கே. பி. சுந்தராம்பாள் | மாயவநாதன் | 0:38 | } |

## துணுக்கு தகவல்
*அன்று கொல்லும் அரசின் ஆணை..* என்ற பாடலில் "நின்று கொல்லும் தெய்வம் **எங்கே சென்று** விட்டது" எனக் கவிஞர் மாயவநாதன் எழுதியிருந்தார். கே. பி. சுந்தராம்பாள் அந்த வரியைப் பாட மறுத்துவிட்டார். மாயவநாதனோ ஊருக்குப் போய்விட்டார். எனவே கருணாநிதியே அந்த வரியை "நின்று கொல்லும் தெய்வம் **இங்கே வந்து** விட்டது" என மாற்றி எழுதிக் கொடுத்தார்.
# கன்னி (விண்மீன் குழாம்)



**கன்னிராசி மண்டலம்** எனப்படும் பூட்டெஸ் ராசி மண்டல விண்மீன் கூட்டங்களுள் இரண்டாவது பெரிய வட்டாரமாகும். இவ் வட்டார விண்மீன் கூட்டம் பேரண்டத்தின் நடுவரைக்கோட்டுப் பகுதியில் சிம்மராசி மண்டலத்திற்கும் (லியோ) துலா ராசிமண்டலத்திற்கும் (லிப்ரா) இடையில் அமைந்துள்ளது. சூரியன் கதிர் வீதியில் நகர்ந்து செல்லும் போது இவ் வட்டாரத்தில் செப்டம்பர் 16 முதல் அக்டோபர் 31 வரையிலான காலத்தைக் கழிக்கின்றது. இது கன்னி ராசிக்குரிய நட்சத்திரக் கூட்டமாகும். இதில் 95 விண்மீன்களை வானவியலார் இனமறிந்துள்ளனர். இதிலுள்ள முக்கியமான விண்மீன் ஸ்பைகா என அழைக்கப்படும் ஆல்பா வெர்சினிஸ் ஆகும். இது சிம்மராசி வட்டாரத்திலுள்ள ரெகுலஸ் என்ற விண்மீனை விட பிரகாசமிக்கதும், வெப்பமிக்கதும், பலமடங்கு பெரியதும் ஆகும். இதனுள் 600 சூரியன்களை உள்ளடக்கிவிடலாம். 262 ஒளி ஆண்டுகள் தொலைவில் உள்ள ஸ்பைகா விண்ணில் தெரியும் பிரகாசமான விண்மீன்களின் வரிசையில் 15 ஆவதாக உள்ளது. இந்த வட்டார விண்மீன் கூட்டம் நீதிக்குரிய பெண் கடவுளான டிக்கியை (Dike) பெருமைப்படுத்துவதற்காக என்று சிலரும் தானியங்களுக்கான பெண் கடவுளான டிமெட்டரை (Demeter) நினைவூட்டுவதற்காக என்று சிலரும் நம்புகின்றனர்.  

## மேற்கோள்களும் குறிப்புகளும்
# விர்கோ கொத்து விண்மீன்கூட்டம்


**விர்கோ கொத்து விண்மீன்கூட்டம்** (Virgo Cluster) என்பது விர்கோ எனப்படும் கன்னிராசி மண்டல வட்டாரத்தில் எங்கும் நிறைந்திருக்கும் கொத்து விண்மீன் கூட்டங்களாகும். கன்னிராசி மண்டல வட்டாரத்தில் எப்சிலான், டெல்ட்டா ,காமா, ஈட்டா, பீட்டா மற்றும் உமிகிரான் வெர்ஜினியஸ் விண்மீன்கள் அமைந்த மேற்புறப் பகுதியில் 2000 க்கும் மேற்பட்ட அண்டங்கள் உள்ளன  
. இவற்றின் மையம் புவியிடமிருந்து 50 மில்லியன் ஒளி ஆண்டுகள் தொலைவில் உள்ளது. செம்பெயர்ச்சியை அளவிட்டு இந்த அமைப்பு முழுவதும் நம்மிடமிருந்து 1200 கிமீ/வி என்ற வேகத்தில் விலகிச் செல்வதாகக் கண்டறிந்துள்ளனர். இவற்றிலுள்ள மிகப் பிரகாசமான அண்டம் கூட தோற்ற ஒளிப்பொலிவெண் 10 கொண்டதாக இருப்பதால் இவற்றைச் சாதாரணமான தொலை நோக்கியால் பார்க்க இயலாது. இவ் இரண்டாயிரம் அண்டங்களில் குறைந்தது 150 மிகப் பெரியவை. விர்கோ கொத்து விண்மீன் கூட்டங்களின் மையத்தில் M .84(NGC 4374), M.86(NGC 4406), M.87(NGC 4486) என்று பதிவு செய்யப்பட்ட, நீள் கோள் வடிவ மாபெரும் அண்டங்கள் உள்ளன. இவை சிறு சிறு அண்டங்களின் சேர்க்கையினால் உருவாகியிருக்கலாம் என்று கூறுகின்றார்கள் .  

விர்கோ கொத்து விண்மீன் கூட்டங்கள் பேரண்டத்தின் ஒரு மூலையில் இருந்து கொண்டு மேலாதிக்கம் செலுத்தி வருகின்றன. இதன் பொருண்மை ஒரு பக்கம் அதிகமாகச் செரிவுற்றிருப்பதால் நமது அண்டத்திலுள்ள துணை அண்டங்கள் யாவும் இதன் வலிமையான ஈர்ப்பினால் கவரப்படுகின்றன  
. இதை 'விர்கோவின் உறிஞ்சுதல்' என்பர்.  
## மேற்கோள்களும் குறிப்புகளும்
# தொலுவில சிலை

**தொலுவில சிலை** என்பது, இலங்கையின் பழங்காலத் தலைநகரமான அனுராதபுரத்தில் உள்ள தொலுவில என்னும் இடத்தில் 1900 ஆம் ஆண்டு கண்டுபிடிக்கப்பட்ட இருக்கும் நிலையில் உள்ள ஒரு புத்தர் சிலை ஆகும். இது 4ம் நூற்றாண்டு அல்லது 5ம் நூற்றாண்டைச் சேர்ந்ததாகக் கருதப்படுகிறது. கருங்கல்லில் செதுக்கப்பட்ட இச் சிலை, அனுராதபுரத்தில் உள்ள சமாதி புத்தர் சிலையைப் போல, இலங்கையில் மிக நல்ல நிலையில் உள்ள புத்தர் சிலைகளுள் ஒன்று. இச்சிலையின் சில அம்சங்கள் இது மதுரா பாணியைச் சேர்ந்த சிற்பமாக இருக்கலாம் என்ற கருத்தைத் தோற்றுவித்துள்ளது. இச்சிலை தற்போது கொழும்பு தேசிய அருங்காட்சியகத்தில் வைக்கப்பட்டுள்ளது.  

## தோற்றமும் இயல்புகளும்
தொலுவில புத்தர் சிலை ஒரு சிறந்த படைப்பாகக் கருதப்படுகின்றது. அத்துடன் அனுராதபுரத்தில் உள்ள சமாதி புத்தர் சிலையைப் போலவே பழங்கால இலங்கையின் சிற்பக்கலைக்கு இது ஒரு சிறந்த எடுத்துக்காட்டாகவும் திகழ்கிறது. இது தனிக் கருங்கல்லில் செய்யப்பட்டது. 1.75 மீட்டர் (5 அடி 9 அங்குலம்) உயரம் கொண்ட இச் சிலை சமாதி சிலையை விடச் சற்றே சிறியது.
# வெள்ளோடு பறவைகள் சரணாலயம்



**வெள்ளோடு பறவைகள் சரணாலயம்** என்பது தமிழ்நாட்டில் ஈரோடு மாவட்டம், சென்னிமலையை அடுத்த வெள்ளோடு எனும் ஊரில் 77.85 ஹெக்டேர் பரப்பளவில் அமைந்துள்ள ஒரு பறவைகள் சரணாலயமாகும். இது ஈரோட்டில் இருந்து 12 கிலோ மீட்டர் தொலைவிலும் பெருந்துறை யிலிருந்து 5 கிலோ மீட்டர் தொலைவிலும் உள்ள வெள்ளோட்டில் அமைந்துள்ளது.  

## பறவைகள்
இங்குள்ள பெரிய ஏரிக்கு ஆண்டின் நவம்பர் முதல் ஏப்ரல் வரையிலான காலத்தில், இந்திய நாட்டிலுள்ள பறவைகளான மஞ்சள் மூக்கு நாரை, கரண்டி வாயன், கூழைக்கடா, நத்தைக் குத்தி நாரை, வெள்ளை அரிவாள் மூக்கன் போன்றவைகள் வருகின்றன. இவை தவிர, வெளிநாடுகளிலிருந்தும் 109 வகையான பறவைகள் வந்து செல்கின்றன. குறிப்பாக, ஆஸ்திரேலியா மற்றும் ஆஸ்திரியா நாடுகளில் இருந்து பெலிகன் பறவைகள் பெருமளவில் இங்கு வருகின்றன. இங்கு வரும் பறவைகள் நான்கு மாத காலம் வரை தங்கியிருப்பதுடன் முட்டையிட்டுக் குஞ்சு பொரித்து இனப்பெருக்கம் செய்து அவற்றுடன் திரும்பிச் செல்வதை வழக்கமாகக் கொண்டுள்ளன.  

## காட்சியகம்
# ஆத்வே


**ஆத்வே கேபிள் & டாட்டாகொம் லிமிடெட் ** (*Hathway Cable & Datacom Ltd*, , ) இந்தியாவில் மும்பையிலிருந்து இயங்கும் ஓர் முதன்மை கம்பிவடத் தொலைக்காட்சி சேவை வழங்குனர் ஆகும். ஐதராபாத், மும்பை, புனே, பெங்களூரு இந்தூர் உட்பட இந்தியாவின் பல நகரங்களில் தனது சேவையை வழங்கி வருகிறது. இந்தியாவில் கம்பிவடத் தொலைக்காட்சிக்கான கம்பிவடம் வழியே அகலப்பட்டை இணைய அணுக்கமும் வழங்கத் தொடங்கிய முதல் நிறுவனம் ஆத்வே ஆகும். திவ்ய பாசுகர் நிறுவனத்தின் பாசுகர் மல்டிநெட் சேவையிலும் குசராத் டெலிலிங்கசு நிறுவனத்திலும் 51% பங்கு ஆத்வேக்கு உள்ளது. 2006ஆம் ஆண்டில் கம்பிவடத் தொலைக்காட்சி சேவைகளை எண்ணிம வடிவத்தில் வழங்கத் தொடங்கியது. தனது சேவையில் உயர் வரையறு தொலைக்காட்சி அலைவரிசைகளையும் எண்ணிம ஒளிதப் பதிவுகருவியையும் அறிமுகப்படுத்தி உள்ளது.  

## சான்றுகோள்கள்
# வறுமையின் நிறம் சிவப்பு


***வறுமையின் நிறம் சிவப்பு*** (*Varumayin Niram Sivappu*) 1980 ஆம் ஆண்டு வெளிவந்த தமிழ்த் திரைப்படமாகும்.கே. பாலச்சந்தர் இயக்கத்தில் வெளிவந்த இத்திரைப்படத்தில் கமல்ஹாசன்,ஸ்ரீதேவி மற்றும் பலர் நடித்திருந்தனர். புரட்சிகர சிந்தனை உள்ள வேலை கிடைக்காத வறுமையில் வாடும் இளைஞனாகக் கமல் இத்திரைப்படத்தில் நடித்திருந்தார்.  

இத்திரைப்படம் தெலுங்கில் 'அகாலி ராஜ்யம்' எனும் பெயரில் மொழி மாற்றம் செய்து வெளியிடப்பட்டது. பின்னர் 1983 ஆண்டில் இயக்குநர் கே. பாலச்சந்தர் இந்தி மொழியில் நடிகர் கமல்ஹாசன், அனிதா ராஜ் ஆகியோரை வைத்து 'ஜாரா சீ ஜிண்டகி' எனும் பெயரில் மீண்டும் எடுத்தார்.  

## நடிகர்கள்
- கமல்ஹாசன் - சுந்தரம் ரங்கன் (தமிழ்), ஜெ. ரங்காராவ்-(தெலுங்கு)
- ஸ்ரீதேவி - தேவி
- எஸ். வி. சேகர் - தம்பு, ரங்கனின் நண்பன்.
- திலீப் - ரங்கனின் நண்பன்.
- பூர்ணம் விஸ்வநாதன் - சுந்தரம் பிள்ளை, ரங்கனின் தந்தை (தமிழ் மொழியில்)
- ஜெ. வி. ரமணமூர்த்தி - ஜொன்னலகட்ட வெங்கட ராமநய்யா பந்தலு, ரங்கனின் தந்தை (தெலுங்கு மொழியில்).
- பிரதாப் போத்தன் - பிரதாப், நாடக கம்பெனி இயக்குநர்
- ஒரு விரல் கிருஷ்ணா ராவ் - தேவியின் தந்தை
- தேங்காய் சீனிவாசன் (சிறப்புத் தோற்றம் )

## பாடல்கள்
இத்திரைப்படம் எம். எஸ். விஸ்வநாதன் இசையமைப்பில் வெளியான திரைப்படமாகும்.  

| **எண்** | **பாடல்** | **பாடலாசிரியர்** | **பாாடகர்கள்** |  |
| --- | --- | --- | --- | --- |
| 1 | *நல்லதோர் வீணை செய்தே* | மகாகவி சுப்பிரமணிய பாரதியார் | எஸ். பி. பாலசுப்பிரமணியம் |  |
| 2 | *தீர்த்தக் கரையினிலே* | எஸ். பி. பாலசுப்பிரமணியம் |  |  |
| 3 | *சிப்பி இருக்குது* | கண்ணதாசன் | எஸ். ஜானகி, எஸ். பி. பாலசுப்பிரமணியம் |  |
| 4 | *பாட்டு ஒன்னு பாடு தம்பி* | எஸ். பி. பாலசுப்பிரமணியம் |  |  |
| 5 | *ரங்கா ரங்கையா* | வாலி | பி. சுசீலா |  |
| 6 | *து கய் ராஜா* | பி. பி. ஸ்ரீனிவாஸ் | எஸ். ஜானகி | } |

## விருதுகள்
- 1980 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது - முதல் பரிசு
# புலம்பெயர் இலங்கையர்



**புலம்பெயர் இலங்கையர்** என்பது இலங்கையிலிருந்து வெளி நாடுகளுக்குச் சென்று வசிப்போரைக் குறிக்கின்றது. இவ்வாறு வசிப்போரின் எண்ணிக்கை 3 மில்லியன் எனக் கணிக்கப்பட்டுள்ளது.  

## வெளிநாட்டுத் தொழிலாளர்கள்
இலங்கையின் வெளிநாட்டுத் தொழிலாளர்கள் நாட்டுக்கான பெறுமதியான ஏற்றுமதியாகக் கொள்ளப்படுகின்றனர். வெளிநாட்டுத் தொழிலாளர்கள் எண்ணிக்கை வளர்ந்தும் அவர்கள் அனுப்பும் பணம், பொருள் என்பன அதிகரித்தும் காணப்பட்டன. 2009 இல் $3.3 பில்லியனை இலங்கைக்கு அனுப்பினர். இது அதன் முன்னைய வருடத்தில் அனுப்பிய $400 மில்லியனைவிட அதிகமாகும். 2010 இல் 1.8 மில்லியன் இலங்கையர் வெளிநாட்டுத் தொழிலாளர்களாக வேலை செய்தனர்.
# இலங்கையின் மொழிகள்


**இலங்கையின் மொழிகள்** எனப்படுபவை இந்திய-ஆரிய, திராவிட, ஆத்திரனேசிய ஆகிய மொழிக் குடும்பங்களிலிருந்து இலங்கையில் பேசப்படும் சில மொழிகளாகும். இலங்கையில் சிங்களம், தமிழ் மொழிகள் என்பன அரசகரும மொழிகளாகும். இலங்கையில் பேசப்படும் மொழிகள் இந்தியா, மாலைதீவுகள், மலேசியா ஆகிய நாட்டு மொழிகளின் ஆழமான தாக்கத்தைக் கொண்டவை. அராபிய குடியேற்றக்காரர்கள் மற்றும் காலனித்துவ சக்திகளாக விளங்கிய போர்த்துக்கல், டச்சு, பிரித்தானியா ஆகியோரும் இலங்கையின் தற்போதைய மொழிகளின் வளர்ச்சியில் தாக்கத்தைச் செலுத்தியுள்ளனர்.  

## சுதேச மொழிகள்
க்கான வீதிப்பலகை சிங்களம், தமிழ், ஆங்கிலம் ஆகிய மொழிகளில்]]  
சிங்கள மொழி கிட்டத்தட்ட 74% உடைய 13 மில்லியன் சிங்கள மக்களால் பேசப்படுகின்றது. சிங்களம் புராதன பிராமி எழுத்துமுறையிலிருந்து உருவாகிய சிங்கள எழுத்துமுறையைக் கொண்டது. பேச்சு வழக்கான உரொடியா மொழி கீழ் வகுப்பு உரொடியா சமூகத்தினால் பேசப்படுகின்றது. வேடுவர் ஆரம்ப காலத்திலிருந்து உருவாகியிருக்கக்கூடிய திரிவடைந்த வேறுபட்ட மொழியைப் பேசுகின்றனர். தமிழ் மொழியை இலங்கைத் தமிழர், மலையகத் தமிழர், இலங்கைச் சோனகர் ஆகியோர் பேசுகின்றனர். தமிழைப் பேசுவோர் சுமார் 3 மில்லியனுக்கும் அதிகமாகும். 50,000 பேர் மலாய் மொழியினைப் பேசுகின்றனர்.  

## மொழியில் வெளி நாட்டுத் தாக்கம்
ஆங்கிலம் சுமார் 10% சனத்தொகையினரால் சரளமாகப் பேச முடியும். இது வாணிகத் தொடர்பினால் பரவலாகப் பேசப்படுகின்றது. இது சுமார் 74,000 மக்களின் தாய் மொழியாகவுள்ளது. கிட்டத்தட்ட 3,400 போர்த்துக்கல் பரங்கியர் இலங்கை போர்த்துக்கீச கிரியோல் மொழியினைப் பேசுகின்றனர். இலங்கைச் சோனகர் அரபு மொழியினை சமய தேவைகளுக்காககப் பாவிக்கின்றனர்.  

- Ethnologue report for Sri Lanka
- Sri Lanka Country Studies
# ஐஎன்எஸ் சரயு (பி57)




**ஐஎன்எஸ் *சரயு*** (பி57) ஆனது கோவா ஷிப்யார்டு லிமிடெட் நிறுவத்தினால் உள்நாட்டிலேயே வடிவமைக்கப்பட்டு கட்டப்பட்ட, இந்தியக் கடற்படையின் சரயு வகுப்பு ரோந்துக் கப்பல் ஆகும். இந்தக் கப்பல் அந்தமான் நிக்கோபார் கட்டளையின் கீழ் போர்ட் பிளேரில் நிறுத்தப்பட்டுள்ளது. இது இந்தியக் கடற்படையில் உள்ள மிகப்பெரிய கடலோர ரோந்துக் கப்பல் ஆகும்.  
## இதனையும் காண்க
- ஐஎன்எஸ் விக்ரமாதித்யா
- ஐ. என். எசு. அரிகந்த்
- ஐ.என்.எஸ். காமோர்த்தா
- ஐ.என்.எஸ். சுனைனா
- ஐ.என்.எஸ். தரங்கிணி
- ஐ.என்.எஸ்.சக்ரா
- ஐஎன்எஸ் கொச்சி
- ஐஎன்எஸ் சக்ரா 2
- ஐஎன்எஸ் சென்னை
- ஐஎன்எஸ் ரன்வீர் (டி54)
- ஐஎன்எஸ் ராணா (டி52)
- ஐ.என்.எஸ். சிந்துரத்னா நீர்மூழ்கிக் கப்பல் (எஸ்59)
- எச். எம். எஸ் பஞ்சாபி
- ராஜபுதன வகுப்பு அழிகலன்
# இடச்சு பறங்கியர்



**இடச்சு பறங்கியர்** எனப்படுவோர் இடச்சு, போர்த்துக்கேய, இலங்கையருடன் கலப்பினை ஏற்படுத்திக் கொண்ட ஓர் இலங்கையிலுள்ள இனக்குழுவினராவர். சீர்திருத்தத் திருச்சபையைச் சேர்ந்த இவர்கள் ஆங்கிலம் மற்றும் உள்ளூர் மொழிகளான சிங்களத்தையும் தமிழையும் பேசுகின்றனர்.  

## தற்போதைய நிலை
1981ம் ஆண்டு இலங்கை குடிசன மதிப்பீட்டின்படி, பறங்கியர் (போர்த்துக்கல் மற்றும் இடச்சு) 40,000 பேராக மொத்த சனத்தொகையில் 0.3%மாக காணப்பட்டனர். அநேகமானோர் வேறு நாடுகளுக்கு (பிரித்தானியா, கனடா, அவுத்திரேலியா, நியூசிலாந்து) புலம் பெயர்ந்துவிட்டனர். உலகளவில் பறங்கியர் எண்ணிக்கை கிட்டத்தட்ட 100,000 ஆகும். இவர்களுடைய வாழ்க்கை முறை மேலைத்தேய மற்றும் இலங்கை கலாச்சாரத்தின் கலப்பாக காணப்படுகின்றது. இவர்கள் "இடச்சு பறங்கியர் ஒன்றியம்" மூலம் தங்கள் மரபுரிமையைச் செயற்படுத்துகிறார்கள்.
# வெங்காயம்



**வெங்காயம்** (தாவர வகைப்பாடு : *Allium cepa*) குடும்பத்தைச்சேர்ந்த ஒரு தாவரம். இது இந்தியா, பாக்கித்தான், ஆப்கானித்தான், ஈரான் ஆகிய நாடுகளில் பரவலாக சமையலில் பயன்படுத்தப்படுகின்றது. மேலும் வெங்காயத் தாளும் சமையலில் பயன்படுத்தப்படுகிறது.  

## ஊட்டச்சத்துகள்
வெங்காயத்தில் 89% நீரும், 9% மாவுப் பொருளும் (இதில் 4% இனிப்பு, 2% நார்ச்சத்து) சிறிதளவு கொழுப்புப் பொருட்களும் உள்ளன. வெங்காயத்தில் மிகக் குறைந்த அளவே ஊட்டச்சத்துகள் உள்ளன. 100 கிராம் எடையுடைய வெங்காயத்தில் 166 கி.ஜூ (KJ) (40 கலோரிகள்) சக்தி அடங்கியுள்ளது.  

## வெங்காயத்தின் கட்டமைப்பு

வெங்காயத்தின் நெடுக்காக வெட்டப்பட்ட அமைப்பில் அதன் உருவவியல் தோற்றத்தைக் காணலாம். தண்டு தட்டியாக்கப்பட்டதாக அமைய முனையரும்பு நடுவில் அமையும். பக்கங்களில் கக்கவரும்புகள் காணப்படும். முனையருப்பிலிருந்து நடுவில் குழாயுருவான இலை காணப்படும். செதிலிலைகளில் உணவு சேமிக்கப்படும்.  

## கண்ணில் நீர் வரக் காரணம்
வெங்காயம் நறுக்கும் போது அதன் இதழ்களில் காணப்படும் ஆலினேஸ் என்ற நொதி அந்த இதழ்களில் காணப்படும் புரோப்பினிசிஸ்டைன் சல்பாக்சைடு என்ற பொருள் மீது வினை புரிந்து புரோப்பின் சல்பினிக் அமிலமாக மாறுகிறது. இந்த அமிலம் எளிதில் ஆவியாகி காற்றில் கலந்து நம் கண்களை அடைந்து உறுத்துகிறது. அதன் விளைவாக கண்ணீர் சுரப்பியிலிருந்து நீர் சுரந்து வெளியேறுகிறது.  

## உற்பத்தி
| உலகின் முதல் பத்து வெங்காய உற்பத்தியாளர்கள் — 2008 (டன்கள்) |  |
| --- | --- |
| 20,817,295 |  |
| 8,178,300 |  |
| 4,003,491 |  |
| 3,349,170 |  |
| 2,015,200 |  |
| 2,007,120 |  |
| 1,849,275 |  |
| 1,728,417 |  |
| 1,712,500 |  |
| 1,299,815 |  |
| **மொத்த உற்பத்தி** | 72,348,213 |
| ''Source:
ஐக்கிய நாடுகளின் உணவு மற்றும் வேளாண்மை அமைப்பு (FAO)'' | } |
# டென் (இந்தியா)



**டென் நெட்வொர்க்சு லிமிடெட் ** (*DEN Networks Limited*) இந்தியாவின் முதன்மை கம்பிவடத் தொலைக்காட்சி சேவை வழங்கும் நிறுவனங்களில் ஒன்றாகும். 'பல மாநிலங்களிலும் நகரங்களிலும் சேவை வழங்கும் இதன் வாடிக்கையாளர்களின் எண்ணிக்கை 11 மில்லியனாக மதிப்பிடப்பட்டுள்ளது. புது தில்லியைத் தலைமையகமாகக் கொண்டு இயங்கும் இந்த நிறுவனத்தின் இருப்பு பெரும்பாலும் தில்லி, உத்தரப் பிரதேசம், கர்நாடகம் ஆகிய மாநிலங்களிலும் மகாராட்டிரம், குசராத், இராசத்தான்,அரியானா மற்றும் கேரளாவில் குறிப்பிடத்தக்க அளவிலும் உள்ளது. இது நியூசு கார்போரேசன் குழுமத்தின் ஸ்டார் டென் நிறுவனத்துடனான 50-50 கூட்டு முயற்சியாக விளங்குகிறது. டென் கம்பிவடத் தொலைக்காட்சி பல சிறப்பியல்புகளைக் கொண்ட பயனர் இடைமுகம், நவீன மதிப்புக்கூட்டுச் சேவைகளோடு 180க்கும் மேலான அலைவரிசைகளை வழங்குகிறது. பல்தரப்பட்ட இசைச் சேவை, தொலைகாட்சியில் குறு வலைப்பதிவுத்தளம் (பிளாக்.டெல்லி) மற்றும் செய்வினையாற்றக்கூடிய விளையாட்டுகளை தனது சேவைகளில் வழங்குகிறது. மேலும் சில இந்திய நகரங்களில் இணைய அணுக்கமும் வழங்கி வருகிறது.  

## சான்றுகோள்கள்
# சிட்டி கேபிள்



**சிட்டி கேபிள் ** (Siti Cable, முன்னதாக **வயர் அன்டு வயர்லெசு (இந்தியா) லிமிடெட் (WWIL)**) ஓர் முன்னணி இந்திய கம்பிவடத் தொலைக்காட்சி மற்றும் தொலைதொடர்பு நிறுவனமாகும்.இந்நிறுவனம் கொல்கத்தா, மும்பை, பெங்களூரு, அகமதாபாத், கொச்சி மற்றும் திருவனந்தபுரம் போன்ற முக்கிய நகரங்களில் கம்பிவடத் தொலைக்காட்சி நகர்பேசி மற்றும் இணைய அணுக்கச் சேவைகள் வழங்கி வருகின்றனர்.இதன் முதன்மை அலுவலகங்கள் கொல்கத்தாவில் அமைந்துள்ளன. எசெல் குழுமத்தின் அங்கமான இந்நிறுவனம் இந்தியாவின் மிகப்பெரும் பல்லமைப்பு இயக்கு நிறுவனங்களில் (MSO) ஒன்றாக உள்ளது.  

## சான்றுகோள்கள்
# பில்லி எல்லியட் (திரைப்படம்)



***பில்லி எல்லியட்*** (Billy Elliot) 2000 இல் வெளியான பிரித்தானிய நாடகத் திரைப்படமாகும். கிரெக் பிரென்மன் மற்றும் ஜான் பின் ஆல் தயாரிக்கப்பட்டு ஸ்டீவன் டால்டிரி ஆல் இயக்கப்பட்டது. ஜேமி பெல், ஜூலி வால்டர்ஸ், கேரி லூயிஸ், ஜேமி டிரேவன் ஆகியோர் நடித்துள்ளனர். இத்திரைப்படம் மூன்று அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான பாஃப்டா விருதை வென்றது.
# 1767



**1767** (MDCCLXVII) ஒரு வியாழக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது திங்கட்கிழமையில் ஆரம்பமானது.  

## நிகழ்வுகள்
- ஏப்ரல் 8 - தாய்லாந்தின் அயுத்தயா பேரரசு பர்மியரிடம் வீழ்ந்தது.
- ஜூன் 18 - பிரெஞ்சு மாலுமி சாமுவெல் வாலிஸ் பசிபிக் பெருங்கடலில் டாகிட்டி தீவை முதன் முதலாகக் கண்டான்.

## நாள் அறியப்படாதவை
- 1767 முதல் 1769 வரை இவ்வூரை ஆட்சி செய்த ஹென்ரி ப்ரூக்கர். இவரது பெயரால் கடலூரில் ஒரு ஊர் புரூக்கீச் பேட்டை பெயர் வைக்கப்பட்டுள்ளது.

## பிறப்புகள்
- மார்ச் 15 - ஆன்ட்ரூ ஜாக்சன், ஐக்கிய அமெரிக்காவின் 7வது குடியரசுத் தலைவர் (இ. 1845)
- மே 4 - தியாகராஜர், கருநாடக இசை மும்மூர்த்திகளில் ஒருவர் (இ. 1847)
- சூன் 30 - ஜான் பிளை (John Bligh, 4th Earl of Darnley), இங்கிலாந்து அணியின் துடுப்பாட்டக்காரர். (இ. 1831)
- சூலை 11 - ஜான் குவின்சி ஆடம்ஸ், ஐக்கிய அமெரிக்காவின் 6வது குடியரசுத் தலைவர் (இ. 1848)

## இறப்புகள்

## நாற்காட்டி
# த லாஸ்ட் கிங் ஆப் ஸ்காட்லாந்து (திரைப்படம்)


***த லாஸ்ட் கிங் ஆப் ஸ்காட்லாந்து*** 2006இல் வெளியான பிரித்தானிய நாடகத் திரைப்படமாகும். கெவின் மெக்டொனால்டு ஆல் இயக்கப்பட்டது. சார்லஸ் ஸ்டீல், லைசா பிரையர் மற்றும் ஆன்டிரீயா கால்டர்வுட் ஆல் தயாரிக்கப்பட்டது. இப்படத்தில் நடித்ததற்கு சிறந்த நடிகருக்கான அகாதமி விருது ஃபாரஸ்ட் விட்டாகருக்கு வழங்கப்பட்டது.  

## கதாப்பாத்திரங்கள்
- இடி அமீன் ஆக ஃபாரஸ்ட் விட்டாகர்
- நிகோலஸ் கேர்ரிகன் ஆக ஜேம்ஸ் மெக் அவாய்
- சாராஹ் மெரிட்ட் ஆக ஜில்லியன் ஆண்டர்சன்
- கே அமின் ஆக கெர்ரி வாஷிங்டன்
- ஸ்டோன் ஆக சைமன் மெக்பர்னி
# 69



**69** (LXIX) ஒரு ஞாயிற்றுக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது வியாழக்கிழமையில் ஆரம்பமானது.  

## நிகழ்வுகள்
- ஜனவரி 15 - ரோமின் ஆட்சியை ஓத்தோ கைப்பற்றித் தன்னை மன்னனாக அறிவித்தான். எனினும் மூன்று மாதங்களில் அவன் தற்கொலை செய்து கொண்டான்.
- ஏப்ரல் 17 - பெட்ரியாக்கும் என்ற இடத்தில் இடம்பெற்ற போரின் பின்னர், விட்டேலியஸ் என்பவன் ரோம் பேரரசின் மன்னன் ஆனான்.
- டிசம்பர் 20 - நீரோ மன்னனின் முன்னாள் தளபதியாக இருந்த வெஸ்பசியான் ரோமப் பேரரசனாகத் தன்னை அறிவிக்கும் பொருட்டு ரோம் நகரை அடைந்தான்.
- டிசம்பர் 21 - வெஸ்பசியான் ரோமப் பேரரசின் ஒரே ஆண்டில் 4வது பேரரசனாக முடிசூடினான்.

## பிறப்புகள்
- பொலிகார்ப்பு (கிரேக்க: Πολύκαρπος Polýkarpos) 2ஆம் நூற்றாண்டில் வாழ்ந்த சிமைரனா நகரின் கிறித்தவ ஆயராவார். (இ. 155)

## இறப்புகள்

## நாற்காட்டி